Arklio oro maišai

Arklio oro maišai – poriniai ausies trimitų (tubae auditivae) išsiplėtimai, kurie talpina apie 300–500 ml oro.Mitchell G, Fuller A, Maloney SK, Rump N, Mitchell D. Guttural pouches, brain temperature and exercise in horses. Biol Lett. 2006 Sep 22;2(3):475-7. doi: 10.1098/rsbl.2006.0469. PMID: 17148434; PMCID: PMC1686210.  Būdingi neatrajojantiems kanopiniams, pvz., arkliams, raganosiams, jungiasi su vidine ausimi ir nosies ertmės ryklės nosine dalimi (pars nasalis pharyngis).

Arklio oro maišai išsidėstę po galvos smegenų ertme, kaukolės kaudaliniame krašte, šalia atlanto sparnų. Juos dengia poausinės bei žandinės seilių liaukos, taip pat sparniniai raumenys. Dėstosi ant ryklės, šalia stemplės pradžios. Ylinis poliežuvinis kaulas (os stylohyoideus) dalina į medialinę ir lateralinę dalis. Padengtas gleivine, kurios epitelis – tariamai daugiasluoksnis su tauriškaisiais egzokrinocitais. Taip pat paviršiumi eina daug kranialinių nervų, kraujagyslių, tarp jų išorinė ir vidinė miego arterijos (arteria carotis externa et interna).

Manoma, kad oro maišų funkcija – vėsinti arterinį kraują, tekantį į galvos struktūras, smegenis. Tai apsaugo galvos smegenis nuo perkaitimo, intensyviai dirbant gyvūnui.

Grybeliniai (arklių oro maišų mikozė)https://hdl.handle.net/20.500.12512/108573 ir bakteriniai užsikrėtimai yra reti, tačiau, laiku nepastebėjus, tikimybės išgyventi labai mažos. Oro maišų ligos: empiema, grybelinės infekcijos ir meteorizmas. Empiema dažnai išsivysto sergant viršutinių kvėpavimo takų bakterinėmis infekcijomis. Grybelinės infekcijos gali būti bet kurioje oro maišų dalyje ir tai yra dažniausia šio organo liga. Tuo tarpu oro maišų meteorizmas yra labai retai pasitaikanti liga ir būdinga kumeliukams arba arkliams iki 20 savaičių amžiaus. Šios ligos etiologija nežinoma, tačiau pasireiškia oro susikaupimu viename arba abiejuose oro maišuose.OM L, editor Disorders of the Guttural Pouches. Equine Respiratory Diseases; 2007; UT Ithaca, NY: International Veterinary Information Service (www.ivis.org)Matyžonok, V. Veterinarinės medicinos vientisųjų studijų MAGISTRO BAIGIAMASIS DARBAS „Dažniausiai pasitaikančių arklių viršutinių kvėpavimo takų ligų analizė The most common equine upper respiratory tract disease analysis“ Kaunas, 2015. p. 9.  [peržiūrėta 2024-06-08]

 Išnašos 

Kategorija:Gyvūnų anatomija